Lav et referat af nedenstående tekst:

Tekst:
Heineken udkommer i forbindelse med Aalborg Karneval i en særudgave med specielle Aalborg Karneval-etiketter og bliver officiel ølleverandør til karnevallet. Dermed blander Aalborg Karneval sig med en eksklusiv klub med verdens bedste fodspillere, moderkarnevallet over dem alle i Rio og superagenten Bond, James Bond. - Det er forrygende, at vi har fået sådan en blåstempling og nu kan vælge samarbejdspartnere på den øverste hylde, jubler talsmand for Aalborg Karneval, Reimar Ivang. Samarbejdet betyder helt konkret, at der udover Heineken-øl i Kildeparken udkommer Heineken dåseøl i detailbutikker et par uger inden karnevallet og på karnevalsdagen. - Det er første gang, at Heineken i Danmark laver en specialdåse til en dansk event, som det også gøres på verdensplan med UEFA Champions League,  Karneval i Rio & James Bond,  og vi er stolte over samarbejdet med Aalborg Karneval, siger Brand Manager Kim Braget Nielsen fra Royal Unibrew. Det bliver tilladt at tage dåseøl og Mokai, der også udkommer en karneval-specialudgave, med ind i Kildeparken.

Referat:
Nordens største karneval kommer nu i samme liga som Champions League, karnevallet i Rio og James Bond.